Cuneiform Tablet Kt 88/k 300 (AKT 7a 59)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
pí-lá-aḫ-IŠTAR a-na en-na-sú-en₆ iṣ-ba-at-ni-a-tí-ma um-ma pí-lá-aḫ-IŠTAR-ma a-na en-na-sú-en₆ DUMU me-tim a-na-ku i-na pá-ni-tí-ma a-na ša ṭup-pí-im a-ni-im aq-bi-a-ku-um um-ma a-na-ku-ma ṭup-pu-um a-ni-um ku-nu-uk a-bi-kà lá ku-nu-uk a-bi₄-kà ú-de₈-e um-ma en-na-sú-en₆-ma ḫu-bu-lu-um ša ší-na šu-nu-tí um-ma a-na-ku-ma a-ta DUMU me-tim-ù-a-na-ku DUMU me-tí ma-lá ni-ip-tá-ša-ar šu-ma ṭup-pá-am ša ša-ba-e tù-kà-al ú-lá ší-bi-tí tí-šu-ú a-na a-ni-ú-tí ri-dá-ma mì-na-am a-qá-bi₄-ma um-ma en-na-sú-en₆-ma mì-ma ṭup-pá-am ša ša-ba-e ú-lá ú-kà-al ù ší-bi ú-lá i-šu sà-aḫ-ra-ku-ma ku-nu-ki ša a-bi₄-a ú-lá i-dí ší-bu-tám ša ku-nu-ki-šu lu-de₈-ú-ma a-na-ku ITU.KAM áb-ša-ra-ni li-mu-um šu-sú-en₆ šu-a-nim bi₄-lam₅ IGI a-šur-DU₁₀ DUMU sà-li-tí